નીલ સાયમને પાંચ વાર પ્રભુતામાં પગલાં માંડ્યાં હતાં. પ્રથમ પત્ની કેન્સરમાં ગુજરી ગયાં તે પછી એમણે ચાર વાર લગ્ન કર્યાં. અમેરિકાના નાટક ઉદ્યોગને ન્યૂ યોર્કની ‘બ્રોડવે’ નામની એક શેરીના નામે ઓળખાવાય છે. તે શેરી ઉપર આવેલાં દર્જનબંધ થિયેટરોનો ઇલાકો તેમાં ચાલતાં નાટકોની લાઇટોથી રાત્રે પણ ધોળા દિવસ જેવો ઝળહળે છે. તે કારણે તેટલા ઇલાકાને ‘ધ ગ્રેઇટ વ્હાઇટ વેય’ (સિતારોં કી સડક) કહેવાય છે. સાયમનના માનમાં તે સિતારોં કી સડક બ્રોડવે ઉપર આવેલા ‘એલવિન’ નામના એક જૂના થિયેટરને 1983માં ‘નીલ સાયમન થિયેટર’ એવું નામ અપાયું છે, જેમાં 1445 બેઠકો છે અને જે દુનિયાના સૌથી વધુ સફળ નાટકકારની યાદમાં ધમધમતું ચાલે છે. તે કેટલા સફળ હતા, વારુ? એક અધિકૃત અંદાજ મુજબ સાયમન સાહેબ 8 કરોડ, 35 લાખ ડોલર (લગભગ 58 અબજ રૂસ્મુપિયા) જેટલી મિલકત મૂકી ગયા છે.